Tüügasmadu

Tüügasmadu (Acrochordus) on maoliste perekond, mis moodustab omaette tüügasmadulaste sugukonna. Varem on seda paigutatud nastiklaste sugukonda omaette alamsugukonna koosseisus.

Perekonnas on kolm retsentset liiki:
Acrochordus arafurae
Acrochordus granulatus (väike tüügasmadu)
Acrochordus javanicus (jaava tüügasmadu)

Peale selle on teada üks fossiilne liik:
Acrochordus dehmi (Hoffstetter, 1964; kivistisi on leitud Pakistanis)

Perekonna tüüpliik on jaava tüügasmadu.

Tüügasmaod kuuluvad algeliste madude hulka.

Nimi
Perekonna autor on Claës Fredrik Hornstedt (1787). 

Perekonna nimena on kasutatud:
 Acrochordus Hornstedt, 1787
 Acrochordon Fisher von Waldheim, 1808 (nomen emendatum)
 Chersydrus Cuvier, 1817
 Chersidrus Oken, 1817 (nomen emendatum)
 Verrucator Merrem, 1820 (nomen nudum)
 Acrochordus Gray, 1825 (nomen emendatum)
 Chersydreas Gray, 1825 (nomen emendatum)
 Chershydrus Bonaparte, 1831 (nomen emendatum)
 Scroggilurus Lesson, 1832 
 Verrucator Schlegel, 1837 (nomen nudum)
 Acrocordus Swainson, 1839 (nomen incorrectum)
 Acrochordus J.T.Reinhardt, 1843 (nomen emendatum)
 Acrochordus Agassiz, 1844 (nomen emendatum)
 Chersydraeas Gray, 1849 (nomen emendatum)
 Potamophis P.Schmidt, 1852 (nomen praeoccupatum)
 Chersydraeus A.-M.- C. Duméril, Bibron & Duméril 1854 (nomen emendatum)
 Acrochordas Fitzinger, 1867 (nomen incorrectum)
 Chersydraeus Westphal-Castelman 1870  (nomen incorrectum)
 Acrochordus Boulenger, 1893
 Chrysydrus Boulenger, 1903 (nomen incorrectum)
 Acrochodon Nutaphand & Tumvipart, 1982 (nomen incorrectum)
 Acrocodus Nutaphand , 1991 (nomen incorrectum).

Levik
Leviala ulatub India lääneosast ja Sri Lankast läbi Kagu-Aasia troopika Filipiinideni. Tüügasmadusid on Indoneesia ja Malaisia saartel kuni Timorini, Uus-Guinea saarel, Austraalia põhjarannikul, Mussau saarel, Timoril, Bismarcki saarestikus ja Guadalcanali saarel (Saalomoni Saared).

Morfoloogia
Tüügasmaod kasvavad 60 cm kuni 243 cm pikkuseks. Suuremad tüügasmaod võivad kaaluda kuni 4 kg (Uus-Guinea saarel).

Neil puuduvad enamikule teistele madudele omased kõhukilbised. Tüügasmadude soomused on pisikesed püramiidjad jätked ega kata üksteist; selle järgi on nad nime saanud.  

Silmad asetsevad selgmiselt. 

Nahk on lotendav, nagu see oleks loomale liiga suure numbriga.

Elupaigad
Tüügasmaod elavad jõevees ja mangroovi riimvees.

Toitumine
Tüügasmaod toituvad põhiliselt kaladest. Nad varitsevad veekogude põhjas kalu. Kui kala läheneb, võtab tüügasmadu ta oma keerdude vahele. Soomuste karedus võimaldab limast libedat kala kinni saada.

Eluviis
Tüügasmaod on täielikult veelise eluviisiga.

Evolutsioon
Tüügasmaod on teada alates Kesk-Miotseenist.

Viited
{{viited|allikad=

<ref name="OLpQz">Palaeontologia Electronica, Jason J. 2005. Snakes of the Siwalik Group (Miocene of Pakistan): Systematics and Relationship to Environmental Change], Palaeontologia Electronica, 8.köide, nr 1; 18A:33p, 2.5MB veebiversioon (vaadatud 12.09.2013) (inglise keeles)</ref>

}}  

Välislingid

Oppel,[http://www.archive.org/details/dieordnungenfami00oppe Die Ordnungen, Familien und Gattungen der Reptilien, als Prodrom einer Naturgeschichte derselben. in Commission bey Joseph Lindauer, München, lk 61–62, 1811 OpenLibrary raamatu veebiversioon (vaadatud 23.09.2013) (saksa ja ladina keeles)
Acrochordus.com
 Sissekanne Encyclopædia Britannica-s
 Sissekanne ITIS-es
Sissekanne IUCN-is
Sissekanne NCBI Taxonomy database-s
 Sissekanne saidil Wikispecies
Sissekanne WoRMS-is

Alethinophidia